Lav et referat af nedenstående tekst:

Tekst:
100 billeder på 16 timer. Det er, hvad elever på Vrå Højskole i dag skal præstere, når de deltager i fotomaraton - et løb mod tiden, når de kreative udfoldelser skal findes frem. En af dem, der i dag deltager i det noget specielle maraton, er Katrine Tougaard Kristensen. Hvert tiende minut skal hun tage et nyt billede - lige meget om det er midt i morgensamlingen eller til frokost. - Det er spændende. Vi har ikke gjort det før, så det bliver og se, om de sidste 20 billeder i aften bare bliver fra sengen, griner Katrine Tougaard Kristensen. Det er underviser og fotograf Kristian Bast, der har arrangeret foto-maratonet. - Jeg forventer nogle meget trætte elever. Det er jo en vild challenge, det her - et billede hvert tiende minut i 16 timer. Men jeg forventer nogle rigtig lækre billeder fra deres hverdag, siger han. Ikke bare med mobilen Som om udfordringen ikke var svær nok i sig selv, så skal eleverne også bruge analoge kameraer, der er mellem 50 og 70 år gamle. - De lærer at mestre et kamera, og de lærer at gøre det grundigt, for der er ikke en masse redigering bagefter. Enten er der succes, eller også er der ingenting, forklarer Kristian Bast. Et gammelt kamera er ikke bare et gammelt kamera. Blandt eleverne går der historier om, at der følger spøgelser med. - Mange af kameraerne er købt fra dødsbo. Så der går lidt historier om, at nogle af kameraerne har spøgelser med fra de tidligere ejere, fortæller Katrine Tougaard Kristensen. Med en påmindelse på telefonen er Katrine sikker på at få taget alle 100 billeder. - Jeg tror, det bliver noget, vi kan grine af. For nogle af billederne er nok knap så spændende, og nogle er taget i en sjov situation, vi kan huske tilbage på, siger Katrine Tougaard Kristensen. Når alle eleverne er nået i mål på foto-maratonet, skal billederne fremkaldes i et mørkekammer, hvorefter der bliver lavet en præsentation af det hele.

Referat:
Et maraton er lige over 42 kilometer langt. For eleverne på Vrå Højskole måles det i dag i timer.